«Միասնական Հրազդան» երիտասարդական կազմակերպությունը, որը գործունեություն է ծավալում Կոտայքի մարզում, դասընթացին ներկայացուցիչ եւս ունի՝ ի դեմս Արման Մհերյանի։ Վերջինս այս դասընթացին մասնակցում է, որպեսզի կարողանա ձեռք բերել գիտելիքներ եւ իր համայնքի զարգացման ծրագրերում դրա միջոցով նաեւ ակտիվ ներգրավվածություն ունենա․ «Դասընթացը նաեւ կապեր հաստատելու համար լավ առիթ է։ Այստեղ ծանոթացել, շփվել եմ շատ առաջադեմ երիտասարդների հետ, որոնք փորձում են իրենց համայնքներում նպաստել փոփոխություններին, ակտիվ գործունեություն իրականացնել։ Ինքս եւս փորձում եմ որոշակի փոփոխություն բերել այն համայնքում, որտեղ գործունեություն ենք ծավալում»։